《云栖》
清代·程梦星

灵山结想十年前，一路穿云许问禅。人绿须眉全是竹，晴暄风雨总因泉。

地高偏觉江声近，峰远犹将梵呗传。吟尽夕阳归较晚，清池应爱远公莲。

作者简介：程梦星（1678—1747)清诗人。字伍乔，又字午桥，号汛江，又号茗柯、香溪、杏溪。安徽歙县人。康熙五十一年（1712）进士，选庶吉士。后四年，以母丧归，不复出。居扬州策园，与一时名流以诗酒相往还。雅好李商隐诗，以旧注未精，重为笺注。